Ipoteza socanta in cazul exploziei care a distrus miercuri seara un bloc din Calarasi.

Anchetatorii au banuiala ca a fost provocata de unul dintre locatari, un pilot de 60 de ani care a vrut sa-si puna capat zilelor.

Pe lumina, blocul arata de parca a fost lovit de o racheta, asa de mari sunt distrugerile.

O femeie de 46 de ani a murit, iar pilotul de la care ar fi pornit dezastrul este grav ranit.

8 familii au apartamentele distruse si au petrecut noaptea de Craciun la rude sau la caminul unui liceu din oras.

Citește și Doi tineri au sarit in aer, in timp ce preparau un amestec de marijuana si butan

Explozia devastatoare a avut loc miercuri seara la ora 17:44, intr-un bloc aflat in centrul orasului, vizavi de Tribunalul Calarasi si de sediul SRI.

Toate semnele arata ca explozia s-a produs la etajul 1, in apartamentul fostului pilot de aviatie, Victor Avadanei. Este aaprtamentul care are 3 camere pe aceasta parte a imobilului. Suflul exploziei a fost extrem de puternic, a smuls peretii exteriori ai blocului, construiti din BCA, atat pe aceasta parte a imobilului, cat si pe partea cealalalta.

Dezastrul este si mai evident in spatele blocului. Unda de soc fiind sferica, s-a propagat in egala masura in toate directiile. Problema este ca pe partea din fata, spre strada Bucuresti, suflul a avut unde sa se disperseze, catre sediul SRI si catre Tribunal.

Aici insa, in spatele blocului, suflul exploziei a nimerit intr-un fel de curte interioara si a lovit toate geamurile care acum sunt facute tandari.

LIVE UPDATE:

UPDATE 17:49 Potrivit unor surse apropiate anchetei, cablul de la gaze ar fi fost taiat cu o lama de cutit. In acest moment, nu se exclude ipoteza unei tentative de sinucidere.

UPDATE 14:50 Reprezentantii Distrigaz Sud Retele spun ca, in urma primelor cercetari, s-a stabilit ca explozia de la Calarasi s-a produs ca urmare a unei acumulari de gaze pe instalatia de utilizare a gazelor naturale din interiorul apartamentului in care a avut loc deflagratia.

Echipele Distrigaz Sud Retele au fost sesizate cu privire la existenta de miros de gaze pe casa scarii din blocul in care s-a produs explozia, fapt pentru care angajati ai companiei s-au deplasat imediat la fata locului pentru a face masuratori, se arata intr-un comunicat de presa al companiei transmis, joi, agentiei MEDIAFAX.

In urma investigatiilor tehnice nu au fost depistate scurgeri de gaze pe casa scarii si nici pe bransamentul blocului sau pe reteaua de distributie din zona inainte de producerea exploziei, potrivit sursei citate.

De asemenea, reprezentantii societatii de gaz spun ca, in urma primelor cercetari, "s-a constatat ca explozia s-a produs ca urmare a acumularii de gaze pe instalatia de utilizare a gazelor naturale din interiorul apartamentului numarul doi".

Societatea reaminteste ca exploatarea si intretinerea instalatiei de utilizare de gaze naturale revine clientilor.



UPDATE 13:40 Procurorii au deschis, joi, un dosar penal in care se fac cercetari pentru ucidere din culpa, vatamare corporala din culpa si distrugere, in cazul exploziei produse miercuri seara intr-un bloc din Calarasi, in acest caz fiind audiate deja mai multe persoane.

Purtatorul de cuvant al Politiei Judetene Calarasi, Ramona Tudor, a declarat ca audierile in cazul exploziei au inceput miercuri seara si vor continua si joi.

Ea a precizat ca vor fi audiate toate persoanele care se aflau in cafeneaua de la parterul imobilului in momentul deflagratiei, proprietarii apartamentelor afectate, dar si reprezentanti ai societatilor de distributie a gazelor si a energiei electrice.

Conform sursei citate, in acest caz procurorii Parchetului de pe langa Judecatoria Calarasi au deschis dosar penal in care se fac cercetari pentru infractiunile de ucidere din culpa, vatamare corporala din culpa si distrugere

UPDATE 13:00 Angajatii cafenelei de la parterul blocului in care s-a produs explozia au declarat ca, miercuri, au simtit miros de gaz imediat dupa ce au pornit sistemul de aerisire al localului, astfel ca au sunat la Distrigaz si au solicitat interventia echipelor societatii.

Cea mai fericita tara din lume se afla la 2.700 km departare de Romania. Locuitorii, incantati de guvernare

Potrivit sursei citate, la fata locului a venit un angajat de la Distrigaz care a facut verificari, insa acesta nu a sesizat nicio problema. La cateva ore de la plecarea angajatului, oamenii au simtit din nou miros de gaz si au sesizat societatea de gaz pentru o noua verificare.

Astfel, la blocul respectiv a venit un alt angajat de la Distrigaz care a facut verificari la fata locului, insa nici acesta nu a depistat probleme.

Locatarii blocului au spus ca la cateva minute dupa plecarea acestui angajat al societatii de gaz s-a produs explozia.

Primarul din Calarasi, Daniel Dragulin, a spus ca deocamdata locatarii blocului nu pot intra in apartamente, intrucat la fata locului se afla comisia de ancheta care face verificari.

El a mai spus ca doi-trei locatari au venit cu reprezentantii firmelor de asigurari, urmand sa se stabileasca cate dintre cele opt apartamente afectate de explozie sunt asigurate.

"In total am primit 7 pacienti, politraumatizati, in urma exploziei de pe strada principala a Calarasiului. La parterul blocului se afla un bar, cei de-acolo au constatat mirosul si au cerut prezenta celor de la gaze. Acestia au constatat ca in 10 minute va avea loc o explozie si au evacuat barul. Un domn a suferit un traumatism cranian grav si arsuri pe 60% din suprafata corpului. O doamna a ajuns decedata la spital. Ceilalti pacienti au avut contuzii mici. Un domn aflat intr-o statie de autobuz a fost proiectat de suflul exploziei", a povestit pentru Stirile ProTV Dr. Paraschiva Chirila, medic primar chirurg, spitalul judetean Calarasi.

O femeie grav ranita in deflagratie a murit in urma cu putin timp in ciuda eforturilor facute de medici. Alte 4 persoane au avut nevoie de ajutor.

Mai multe apartamente au fost avariate, iar geamurile sparte si bucati din tencuiala blocului au cazut si pe masinile parcate. La fata locului sunt si acum echipajele de urgenta, in timp ce anchetatorii incearca sa afle cum s-a produs dezastrul.

Oamenii spun ca au simtit miros de gaz in cafeneaua de la parterul blocului si au vrut sa iasa afara, dar in acel moment s-a auzit explozia.

UPDATE. Purtatorul de cuvant al ISU Calarasi a confirmat pentru ProTV ca sunt doua persoane ranite grav, iar cel putin 6 persoane au fost transportate la spital.

Potrivit primelor informatii, explozia a avut loc pe strada Bucuresti din Calarasi, unde cel putin 3 apartamente au fost afectate de explozia. Aceasta ar fi avut loc, cel mai probabil, in urma unei acumulari de gaze.

Adjunctul ISU din Calarasi a declarat pentru ProTV ca e vorba de o persoana ranita, in timp ce primarul a vorbit despre doua persoane ce au fost scoase din apartamente.

Singura persoana ranita este la spital, suferind un traumatism cranio-cerebral.

Ramai pe www.stirileprotv.ro pentru amanunte.

Citeste si:



O bautura la indemana tuturor inlocuieste benzina si functioneaza pe orice masina

Ideea care a transformat-o din datornica in milionara in mai putin de 2 ani

Industria auto, zguduita. Doua super branduri, amendate pentru publicitate mincinoasa